laion/Wikipedia-Exotic huggingface dataset:
יחידת שלף

יחידת שלף (מוכרת גם בשם גף שלף) היא יחידת סיור אוויר לוחמת משותפת לחיל האוויר הישראלי וליחידה 9900 של אגף המודיעין המפעילה את סיירי האוויר הפועלת בטייסת 100. יחידת שלף מורכבת מסיירי אוויר ומחמ"ל מבצעי. היחידה אחראית על משימות האוויר המוטסות המאוישות. היחידה הוקמה בשנת 1976 באגף המודיעין. הייתה זו הפעם הראשונה שסיירים החלו לפעול במסגרתה של יחידה עצמאית. לפני כן, נהגו מחלקות המודיעין של הפיקודים המרחביים להחזיק סיירי אוויר משלהם, שהיו כפופים לקמ"ן הפיקוד. בתחילת שנות ה-90 הקים חיל האוויר יחידת סיירי אוויר משלו, ששולבה כגף בטייסת 100. תפקיד היחידה היה אספקת מודיעין למשימותיו של חיל האוויר. עד תחילת המאה ה-21, לכל אחת משתי היחידות היו שיטות פעולה שונות ומסלול הכשרה שונה. עם כניסתן של מערכות תצפית חדשות, נהיה אופי העבודה דומה, ולכן הוחלט על איחוד שיטות ההכשרה של שתי היחידות. משנת 2005, מתקיים קורס סיירי האוויר המאוחד. במסגרת ההכשרה, עוברים סיירי האוויר הכשרת פענוח שטח ואוויר, ניווטים קרקעיים ורכובים, סדרות שטח ייעודיות ועוד. כיום, כל סיירי האוויר יוצאים למסלול קצונה כחלק מההכשרה ומשרתים שנתיים נוספות בשירות קבע. במאי 2023, לקחה חלק היחידה במבצע מגן וחץ כאשר סיפקה ליווי חי לתקיפות צה"ל ואספה מודיעין חזותי איכותי. במלחמת חרבות ברזל לקחה היחידה חלק בתמרון הקרקעי וסייעה לכוחות היבשה המתמרנים באמצעות איסוף ויזואלי של חוזי, צילום בזמן אמת, מתן התראה מדויקת אודות איומים בקרבת לוחמי היבשה המתמרנים, איסוף מודיעין ופענוח זירת הקרב. סיירי היחידה מתחלקים לשני גפים: גף חוזי – משתמשים הסיירים במטוסי הצופית ומשדרים וידאו בזמן אמת בעוד הם מלווים כוחות יבשה, ואוספים תמונת מצב מודיעינית מדויקת. גף צילום – משתמשים הסיירים במטוסי החופית ומשתמשים במצלמות סטילס לטובת ליווי מעצרים, הפללת מטרות, איסוף אלכסוני צבעוני וצילומי מכ"ם. היחידה מבצעת תפקיד נוסף בטייסת 122. סיירי האוויר של היחידה מחולקים, חלקם עונדים כומתה ירוקה של חיל המודיעין וחלקם כומתת חיל האוויר. בסיס היחידה הוא בבסיס חצור של חיל האוויר. סייר אוויר של יחידת שלף סיירי אוויר של יחידת שלף סיירי אוויר של גף צילום העיניים של המדינה, מבט מל"מ 98, אוקטובר 2024, עמ' 28 איה חיימוביץ', זו היחידה שרואה את שדה הקרב מלמעלה. צפו, באתר צה"ל, 27 באוקטובר 2023 שי לוי, ‏"שיתוף פעולה אווירי-מודיעיני": תיעוד ייחודי של תקיפות צה"ל, באתר ‏מאקו‏, 11 במאי 2023
מחנה פילון

מחנה פילון או מכלול פילון הוא מחנה צבאי תחת אוגדת הבשן צמוד למושב אליפלט ודרומית לראש פינה. והוא נקרא על שמו של פילון פרידמן. הבסיס משמש כבסיס האם של חטיבת עודד , בנוסף ליחידות מצ"ח, יחידת טכנולוגיה ואחזקה של ציוד ליחידות השריון וההנדסה במילואים מלבד יחידות התקשוב ואחזקה השוטפת של הבסיס. במקום נמצא גם המרפאה המרחבית והמחסנים של היחידה הפיקודית חר"פ 541 הכפופה לבסיס פצ''ן בצפת. מחנה צה"לי זה הוקם על בסיס מחנה הצבא הבריטי שנפל לידי צה"ל בזמן מלחמת העצמאות. מאז היה מעורב בכלל מלחמות ישראל ובפרט מלחמת יום הכיפורים. מאז שימש את הקו הראשון שבא לסייע לכוחות המותקפים לאורך רמת הגולן ובין היתר שימש כבסיס הספקה עבור חטיבות 7 ו-188. בראשית מלחמת חרבות ברזל יצאו רבים מיחידות המילואים בבסיס לכיוון החזיתות השונות. פרידמן פילון, באתר palmach.org.il מחנה פילון, על שם פילון פרידמן, באתר www.izkor.gov.il ניסים קלו, חטיבת עודד 9 באוגדת הבשן 210 - סיפור מורשתם של אנשי הטנ"א בחטיבה, באתר עמותת חיל הטכנולוגיה והתחזוקה (חיל החימוש), ‏02/09/2021 בילוי נעים Biluy Naim (2013-08-21), עוז 77 - סרטם של אביגדור קהלני ואליצור ראובני oz 77, נבדק ב-2024-05-27 גדוד 74 חטיבה 188, 1982, מלחמת לבנון הראשונה (2019-06-24), חטיבת ברק, 188, 30 שנה למלחמת יום הכיפורים, 2003, נבדק ב-2024-05-27{{citation}}: תחזוקה - ציטוט: multiple names: authors list (link) ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
מכרם דבוב

מכרם דבוב (בערבית: مكرم دبوب; נולד ב-30 בדצמבר 1972 בתוניס שבתוניסיה) הוא כדורגלן עבר תוניסאי ששיחק בעמדת השוער, וכיום מאמן נבחרת פלסטין. דבוב שיחק במועדונים אספראנסה דה תוניס ואספראנסה דה ז'רז'יס מליגת העל התוניסאית. בשנת 2008 שימש דבוב כמאמן הזמני של אספראנסה דה ז'רז'יס למשחק אחד. בין השנים 2010–2021 שימש כמאמן השוערים של נבחרת פלסטין. ב-1 במאי 2021 מונה למאמן נבחרת פלסטין. מכרם דבוב, באתר Transfermarkt מכרם דבוב, באתר Soccerway מכרם דבוב, באתר WorldFootball.net מכרם דבוב, באתר FootballDatabase.eu פרופיל המאמן, באתר Transfermarkt
קפה Le Dôme

קפה Le Dôme (בצרפתית: Café le Dôme או Café du Dôme) היא מסעדה במונפרנאס, פריז שנפתחה לראשונה ב-1898. בהתבסס על הדוגמה שהוקמה על ידי La Closerie des Lilas (הוקם ב-1847) ואחריו הוקמו Café de la Rotonde (ב-1911), Le Select (ב-1925) ו-La Coupole (ב-1927), לה דום היה ידוע בתור מקום מפגש אינטלקטואלי לאמנים וסופרים בתקופת בין המלחמות. בית הקפה יצר והפיץ רכילות וסיפק חילופי מסרים ושוק 'מעל השולחן' שעסקו בעתיד אמנותי וספרותי. פקדו אותו ציירים, פסלים, סופרים, משוררים, דוגמנים, אניני אמנות וסוחרים. לימים הפך לה דום למקום הכינוס של המושבה הספרותית האמריקאית והפך למוקד לאמנים שהתתגוררו בגדה השמאלית של פריז. פעם אמן עני היה יכול להשיג נקניקיית טולוז וצלחת מחית תפוחי אדמה בדולר. כיום היא מסעדת דגים מובילה (מדריך מישלן האדום נתן לה כוכב אחד), עם עיצוב נוחות מיושן. סופרת האוכל פטרישיה וולס אמרה, "יכולתי לסעוד ב-Le Dôme פעם בשבוע, להתענג על מגש של צדפות מלוחות ו-sole meunière שאין דומה להם". בית הקפה/מסעדה ממוקמת, כאמור, ברובע מונפרנס, קרוב לתחנת מטור וואוון (Vavin). המונח Dômiers נטבע כדי להתייחס לקבוצה הבינלאומית של אמנים חזותיים וספרותיים שהתאספו ב-Café du Dôme, כולל: סמואל בקט (1906–1989) ולטר בנימין (1892–1940) תומאס הארט בנטון (1889–1975) רוברט קאפה (1913–1954) לאונורה קרינגטון (1917–2011) אנרי קרטייה-ברסון (1908–2004) אליסטר קראולי (1875–1947) קונסטנט דטרה (1891–1945) מקס ארנסט (1891–1976) ליאונור פיני (1907–1996) ארנסטו דה פיורי (1884–1945) Tsuguharu Foujita (1886–1968) יצחק פרנקל (1899–1981) פול גוגן (1848–1903) אידה גרהרדי (1862–1927) חליל ג'בראן (1883–1931) ארנסט המינגוויי (1899–1961) אלמיר דה הורי (1906–1976) יוסף הווייק (1883–1962) וסילי קנדינסקי (1866–1944) מוזס קיסלינג (1891–1953) אווה קוצ'בר (1891–1943) ולדימיר לנין (1870–1924) סינקלר לואיס (1885–1951) שאנדור מאראי (1900–1989) הנרי מילר (1891–1980) אמדאו מודיליאני (1884–1920) אנאיס נין (1903–1977) מרט אופנהיים (1913–1985) ז'יל פאסין (1885–1930) פול פיקאסו (1881–1973) עזרא פאונד (1885–1972) מאן ריי (1890–1976) לואי שנקר (1903–1981) חיים סוטין (1893–1943) ארנסטו סאבטו (1911–2010) Re Soupault (1901–1996) גרדה טארו (1910–1937) מיקה ולטרי (1908–1979) הנרי מילר, חוג הסרטן (1934) אליוט פול, מיקי פין המסתורי: או רצח בקפה דו דום (1939) ארנסט המינגוויי: התייחסות לחברי הסצנה הספרותית הפריזאית שנפגשת בכיפה ב-The Torrents of Spring (1926); וזרח השמש (1926) ועוד. "פריז", מילים מאת אדית פיאף פרישתו הקסומה של אליסטר קראולי פוקדת את Du Dome. סימון דה בובואר, היא באה להישאר (1943) ז'אן-פול סארטר, עידן התבונה (1947) ארנסטו סאבטו, אבדון אל המדביר (1976) אנאיס נין, דלתא של ונוס (1977) ג'ין ריס, בוקר טוב, חצות (1939) מדיה וקבצים בנושא קפה Le Dôme בוויקישיתוף אתר האינטרנט הרשמי של קפה Le Dôme (בצרפתית) Mark King, "Memories of Paris" (אורכב 23.06.2021 בארכיון Wayback Machine), Artist Mark King Website Friedrich, Otto, Time (21 במאי 1990). "The Great Cafes of Paris". אורכב מ-המקור ב-30 בספטמבר 2007. {{cite web}}: (עזרה) "At Home with Patricia Wells" (אורכב 05.09.2008 בארכיון Wayback Machine), Patricia Wells website Hemingway in Paris sacred-texts.com John St. John, The Record of the Magical Retirement of G. H. Frater, O.'. M.'.
פרנסיס לי (כדורגלן)

פרנסיס הנרי לי (באנגלית: Francis Henry Lee;‏ 29 באפריל 1944 – 2 באוקטובר 2023) היה כדורגלן ואיש עסקים אנגלי, ששיחק בעמדת החלוץ. מאוחר יותר, היה ליו"ר ובעל המניות העיקרי של המועדון מנצ'סטר סיטי. ככדורגלן חובבני בגיל 16, לי ערך הופעת בכורה עבור בולטון וונדררס בנובמבר 1960, נגד מנצ'סטר סיטי באצטדיון ברנדן פארק. לי שיחק בהתקפה לצד אגדת המועדון נאט לופטהאוס, כששניהם מבקיעים בניצחון 1–3. הוא חתם רשמית במאי 1961 והיה למלך שעריה של בולטון בעונת 1962/1963 בליגה הראשונה. עונה אחר כך בולטון נשרה לליגת המשנה ובעונת 1964/1965 לי היה לשחקנה הפורה ביותר עם 23 שערי ליגה. בתחילת עונת 1967/1968 כבש בשבעה משחקים רצופים ולאחר מכן עבר למנצ'סטר סיטי. בסך הכל כבש עבור בולטון 106 שערים ב-210 הופעות. מאמן מנצ׳סטר סיטי ג'ו מרסר החתים את לי תמורת 60,000 פאונד בריטי, מה שהיה נחשב בזמנה להעברה היקרה ביותר בהיסטוריית המועדון. מרסר תיאר את החתמתו כ"חלק האחרון בפאזל". לי ערך את הופעת הבכורה במדיה בניצחון 0–2 על וולברהמפטון וונדררס במיין רואד, ושבוע לאחר מכן כבש את שער הבכורה נגד פולהאם. תואר האליפות לעונת 1967/1968 בליגה הראשונה הוכרע במחזור האחרון כשמנצ׳סטר סיטי הייתה חייבת לנצח את ניוקאסל יונייטד. היא ניצחה 3–4 כשלי אחד הכובשים והוכתרה כאלופה. בסך כל עונת האליפות לי היווה חלק משמעותי עם 16 שערים. בעונה שאחריה זכה עימה בגביע ה-FA. בעונת 1969/1970 לי היה מלך שעריה של מנצ׳סטר סיטי בכל המסגרות, הישג שישחזר בכל ארבע העונות הבאות. המועדון זכה בעונה זו בתואר אירופי ראשון בהיסטוריה כשזכו בגביע המחזיקות. במסגרתו לי כבש במשחקי חצי הגמר והגמר נגד היריבות שאלקה הגרמנית וגורניק זאבז'ה הפולנית בהתאמה. בעונת 1971/1972 לי קבע שיא בריטי במספר בעיטות העונשין שנכבשו על ידי שחקן בעונה, כאשר 15 מתוך 35 משעריו הגיעו מהנקודה הלבנה. פרק זה לוקה בחסר. אנא תרמו לוויקיפדיה והשלימו אותו. לי ערך את הופעת הבכורה במדי נבחרת אנגליה ב-11 בדצמבר 1968, במסגרת משחק ידידות נגד בולגריה שנערך באצטדיון וומבלי. שערו הראשון הגיע במשחקו השני, ב-12 במרץ 1969 בניצחון 5-0 על צרפת. לי ייצג את הנבחרת במונדיאל 1970 והיה לכדורגלן האנגלי הראשון שספג כרטיס צהוב בתולדות הטורניר, על כך שבעט בשוער ברזיל פליקס. הוא שותף בשלושה משחקים במהלכו; נגד רומניה, ברזיל ובמשחק שבו הודחו על ידי גרמניה המערבית ברבע הגמר. מנצ'סטר סיטי אליפות אנגליה: 1967/1968 גביע ה-FA:‏ 1968/1969 גביע הפוטבול ליג: 1969/1970 מגן הקהילה (2): 1968, 1972 גביע המחזיקות: 1969/1970 דרבי קאונטי אליפות אנגליה: 1974/1975 מגן הקהילה: 1975 אישיים מלך השערים בפוטבול ליג: 1971/1972 כדורגלן השנה של מנצ'סטר סיטי: 1970 היכל התהילה של הכדורגל האנגלי מדיה וקבצים בנושא פרנסיס לי בוויקישיתוף פרנסיס לי, באתר Transfermarkt פרנסיס לי, באתר National Football Teams פרנסיס לי, באתר FootballDatabase.eu
יוצאקורן בוראפה

יוצקאורן בוראפה (בתאית: ยศกร บูรพา; נולד ב-8 ביוני 2005 בצ'נטחאבורי שבתאילנד) הוא כדורגלן תאילנדי המשחק בעמדת החלוץ בקבוצת צ'ונבורי מליגת העל התאילנדית ובנבחרת תאילנד. בוראפה גדל במחלקת הנוער של צ'ונבורי. בעונת 2022/2023 הושאל לסמוט פרקן סיטי מליגת המשנה התאילנדית, במדיה ערך 31 הופעות ליגה והבקיע שבעה שערים. לקראת עונת 2023/2024 חזר לצ'ונבורי, והחל לשחק עמה בליגת העל התאילנדית. ב-12 באוקטובר 2023 ערך בוראפה את הופעת הבכורה שלו בנבחרת תאילנד, בהפסד 8-0 לנבחרת גאורגיה במשחק ידידות. יוצאקורן בוראפה, באתר Transfermarkt יוצאקורן בוראפה, באתר Soccerway יוצאקורן בוראפה, באתר WorldFootball.net ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוצאקורן בוראפה".
אולנואידס

אולנואידס (שם מדעי: Olenoides) הוא סוג נכחד של טרילוביט, אשר חי בקמבריון והוא תואר מממצאי מאובנים שהתגלו לראשונה בפצלי ברג'ס שבקולומביה הבריטית, קנדה. הסוג תואר ב-1877 בידי סת יוג'ין מיק. משמעות שמו מיוונית היא: "Olenus"- על שם אולנוס מהמיתולוגיה היוונית, אדם שלצד אשתו הפך לאבן ו-oides - דומה ל... טרילוביט זה הגיע לאורך של 10 ס"מ בקירוב והיה מכוסה בשריון גרמי לאורך הראש, החזה העליון וסביב הבטן היו קוצים רבים. הטרילוביט נע בזחילה על קרקעית הים ובה חיפש מזון, אותו אולי איתר עם מחושיו. חלק מהפרטים שנמצאו היו שבורים, אולי לאחר שנטרפו בידי האנומלוקאריס, טורף-העל של תקופתו. המאובנים שלו היו נפוצים בתקופתו במדינות רבות: ארצות הברית (יוטה, ניו יורק, איידהו, נבדה, פנסילבניה, וירג'יניה וויומינג) ובקנדה (קולומביה הבריטית וניופאונדלנד), גרינלנד, קזחסטן ורוסיה. הממצאים הרבים מרמזים שהיה זה אחד מהנפוצים ומהשמורים ביותר מבין הטרילוביטים. בעבר נכללו בסוג זה מינים רבים אך מרביתם בוטלו או הועברו לסוגים אחרים: O. nevadensis O. sassikaspa O. serratus O. dawsoni - הועבר לסוג Kootenia O. burgessensis - הועבר לסוג Kootenia O. buttsi - לא מזוהה O. convexus - לא מזוהה O. incertus - מבוטל O. pennsylvanicus - מבוטל מדיה וקבצים בנושא אולנואידס בוויקישיתוף אולנואידס, באתר GBIF (באנגלית)
כפר קוק (לבנון)

כפר קוק (בערבית: كفر قوق) הוא כפר דרוזי לבנוני שבמחוז אל-בקאע. במורדות המערביים של החרמון, בגובה של כ-1,200 מטר מעל פני הים, בסמיכות לגבול עם סוריה. הכינוי של הכפר הוא "כפר קוק אל-דִבֵּס" בשל מולסת הענבים שהוא מייצר.[דרוש מקור] הכפר מרוחק כ-8 ק"מ מראשיא ובסמיכות לו נמצאים הכפרים: ל-8 כפרים לבנונים: עיידא (عيدا), ד'אהר אל אחמר (ظهر الأحمر), ינטא (ينطا), דיר אל-עשאאר (دير العشائر, כפר דיניס (كفر دينس) עין ערב (عين عرب) ועיחא (عيحا). בכפר מתגוררים כ-2,000 בעלי זכות בחירה, ושטחו עומד על כ-5,800 דונם. הכפר מחובר לשני מישורים. במישור המזרחי, הקטן יותר, מגדלים, בעיקר, מטעי פרי. במישור המערבי, הגדול והנרחב יותר, מגדלים בעיקר דגנים. יש שתי סברות באשר למקור השם: קוק בשפה הארמית הוא "חרס", או "לְבֵנָה". הכפר היה ידוע, בימי קדם, כמקום ייצור כלי חרס. יש לציין שלא רחוק מהכפר יש כפר בשם "רשאיא אל פוח'אר" והפירוש הוא רשאיא של הקָדָרוּת, והדבר מעיד על כך שתעשיית החרס הייתה נפוצה באזור. יש הסבורים שהשם מיוחס למלך בשם קוּק ששלט באזור בימי קדם.[דרוש מקור] בכפר ובסביבתו יש שרידים ארכאולוגיים ובכלל זה גם מערות קבורה ואגנים חצובים בסלע, שמתוארכים לתקופות שונות, כולל כנענית ורומית, אך רובם עברו השחתה ומחלקם נגנבו פריטים רבים. בסמוך לכביש יש שרידים של מקדש רומי קטן ומספר אגני אבן נשמרו ליד כנסיית הכפר. בקיץ 1852 ביקר ד"ר אדוארד רובינסון בכפר ומצא כתובות ביוונית עתיקה, בכמה מקומות. רוב אוכלוסיית הכפר היא דרוזית ויש משפחות נוצריות: יוונים-אורתודוקסים, קתולים וכן מרונים. באשר למשפחות החשובות ביותר בעיירה קוק, הם: אבודרהמין (أبودرهمين), אבו סעדי (أبوسعدي), ברו (برو), ג'דידאני (جديداني), ג'רבוע (جربوع), חדאד (حداد), חרב (حرب), אלחלבי (الحلبي), חמד (حمد), חמזה (حمزة), ח'ד'ר (خضر), ח'מיס (خميس), סראיא (سرايا) אל-סקאן (السقعان)، אל-שער (الشعار)، עבד אל-חאלק (عبدالخالق), ערבי (عربي)، אל-עריאן (العريان), נג'ם (نجم), נעים (نعيم), חורי (خوري), עזאר (عازار)، מעיקל (معيقل), עון (عون). בכפר מצוי מקום קדוש לדרוזים: מקאם קבר שיח' אבו עביר מוחמד אלדואס. במבצע שלום הגליל, בשעות הבוקר של 11 ביוני 1982, השתלטו כוחות אוגדה 252 על מורדות החרמון ומישור כפר קוק. בקרבות שניהלה חטיבה 7 עם כוחות התגבורת של דיוויזיה 3 הסורית, השמידו טנקי המרכבה כמה טנקי T72 סוריים. ביוני 1985 נסוגו כוחות צה"ל מכל הגזרה והתייצבו על קו רצועת הביטחון. British Druze Society - Druze communities in the Middle East (אורכב 11.09.2011 בארכיון Wayback Machine) "معلومات عن بلدة كفرقوق - Kfar Qouq، قضاء راشيا في محافظة البقاع، حسب لوائح الناخبين الرسمية الصادرة عن وزارة الداخلية اللبنانية لسنة ٢٠١٤". إعْرَفْ لبنان (באנגלית). נבדק ב-2023-09-22. "كفر قوق | Libandata.org". www.libandata.org. נבדק ב-2023-09-22. Qada' (Caza) Rachaya - Promenade Tourist Brochure, published by The Lebanese Ministry of Tourism ראו: https://web.archive.org/web/20110713193822/http://tourism.leb961.com/brochures/rachaya.pdf طوني مفرج. موسوعة قرى ومدن لبنان. Vol. التاسع عشر. دار نوبليس. p. 79. "أسماء العائلات في بلدة كفرقوق، قضاء راشيا، محافظة البقاع في لبنان". إعْرَفْ لبنان (באנגלית). נבדק ב-2023-09-22. שמעון אביבי, הדרוזים בישראל ומקומותיהם הקדושים, אריאל - כתב עת לידיעת א"י, 2000, עמ' 99 צה"ל, אלי מיכלסון - רמ"ח היסטוריה, אוגדה 252 ב׳מעברים׳ במלחמת שלום הגליל, 6 יוני 2022.
גיגאנוטוסקרופיו

גיגאנוטוסקרופיו (שם מדעי: Gigantoscorpio; מילולית: "עקרב ענקי") הוא סוג נכחד של עקרב שהתקיים לפני 345 עד 342.8 מיליון שנה מזמננו במשך הקרבון המיסיסיפי של בריטניה. הסוג תואר ב-1963 בידי החוקר הנורווגי לייף סטרומר (אנ'), ממאובנים שהתגלו בשטח "Glencartholm" שבסקוטלנד ואלה כללו שרידי שלד חיצוני רחב יחסית. סוג זה כלל מין יחיד, Gigantoscorpio willsi. בעבר העריכו את גודלו באורך של כ-40 ס"מ, אם כי במחקר מאוחר יותר הוערך אורכו הכולל בלא יותר מ-24 ס"מ. הוא היה יותר קטן ממרבית העקרבים בתקופתו כמו הפולומונוסקורפיאוס, הפריארקטורוס והברונטוסקורפיו הענקיים שהגיעו לאורך של 70 עד 100 ס"מ ועדיין היה גדול בהרבה מהעקרבים המודרניים. סוג זה של עקרב היה טורף של פרוקי רגליים אחרים, אותם הוא צד בצבתותיו הגדולות ואולי גם הכיל ארס בזנבו, אם כי הדבר לא נמצא במאובנים. גיגאנוטוסקרופיו, באתר האנציקלופדיה של החיים (באנגלית) גיגאנוטוסקרופיו, באתר GBIF (באנגלית) Størmer, Leif (1963). Gigantoscorpio willsi – A new scorpion from the Lower Carboniferous of Scotland and its associated preying microorganisms. Oslo University Press Kjellesvig-Waering, Erik N. (1972). "Brontoscorpio anglicus: A Gigantic Lower Paleozoic Scorpion from Central England". Journal of Paleontology. 46 (1): 39–42. ISSN 0022-3360. JSTOR 1302906. Kjellesvig-Waering, E. N. (1986). "A restudy of the fossil Scorpionida of the world". Palaeontographica Americana. 55: 1–287.
מערכות נתוני שידור

מערכות נתוני שידור (באנגלית: Broadcast Data Systems; ידוע כ-BDS או Luminate BDS) הן שירות תקשורת, העוקב אחר השמעת שירים ברדיו, בטלוויזיה ובאינטרנט. השירות, שהוא יחידה של MRC Data, משקלל את נתוני המצעדים באמריקה הצפונית, המתפרסמים על ידי מגזין בילבורד בבעלות משותפת, כולל בילבורד הוט 100 וקנדה הוט 100, בשילוב עם נתוני מכירות והזרמה מ-Soundscan. המערכת עוקבת אחר איירפליי ביותר מ-2,000 תחנות רדיו, לוויינים וערוצי מוזיקה בכבלים ברחבי ארצות הברית (כולל פוארטו ריקו), קנדה ומקסיקו. לומינייט מפיצה את נתוני השמעת האיירפליי של BDS באמצעים כדוגמת Music Connect,‏ BDSRadio,‏ BDS RealTime,‏ ENcore ו-Musictrackin. מאוגוסט 2006 ועד לפרסום האחרון ביוני 2009, BDS סיפקה גם נתוני מצעדים עבור R&R לאחר שחברת נילסן רכשה את החברה. ב-10 בספטמבר 2009, האתר Radio-Info.com יצר שותפות עם נילסן BDS במטרה לספק נתונים של מצעדי השמעת ברדיו ונתונים קשורים ל-20 פורמטים. BDS - Track Where Your Music Is Played, KnowTheBiz.com, ‏2018-08-25 (באנגלית אמריקאית) "Radio-Info.com to publish weekly Nielsen BDSRadio.com charts"
פרנטישק ראיטורל

פרנטישק ראיטורל (בצ'כית: František Rajtoral;‏ 12 במרץ 1986 – 23 באפריל 2017) היה כדורגלן צ'כי ששיחק בעמדת המגן הימני בקבוצות פריברם, באניק אוסטרבה, ויקטוריה פלזן, הנובר 96 וגזיאנטפספור ובנבחרת צ'כיה. ראיטורל גדל במחלקות הנוער של קובוהוטה פריברם ופריברם. הוא החל את הקריירה המקצוענית שלו בקבוצה הבוגרת של פריברם במסגרת ליגת העל הצ'כית, במדיה ערך 15 הופעות ליגה והבקיע שער אחד. בשנת 2005 חתם בבאניק אוסטרבה מליגת העל הצ'כית, במדיה ערך 100 הופעות ליגה והבקיע 12 שערים. ב-29 ביוני 2009 חתם ראיטורל בויקטוריה פלזן מליגת העל הצ'כית. הוא ערך 168 הופעות ליגה והבקיע 19 שערים במדי המועדון, וזכה עמו בליגת העל הצ'כית ובתארים נוספים. ב-30 בינואר 2014 הושאל ראיטורל להנובר 96 מהבונדסליגה עד לתום עונת 2013/2014. ב-1 בפברואר ערך את הופעת הבכורה שלו במועדון, בניצחון 3-1 על בורוסיה מנשנגלדבך במסגרת המחזור ה-19 בליגה. בסך הכל ערך שבע הופעות ליגה במהלך תקופת ההשאלה. ב-29 באוגוסט 2016 חתם ראיטורל בגזיאנטפספור מליגת העל הטורקית. ב-10 בספטמבר 2016 ערך את הופעת הבכורה שלו במועדון, בתיקו 0-0 נגד אדנאספור במסגרת המחזור השלישי בליגה לעונת 2016/2017. עד למותו ערך 12 הופעות ליגה. ראיטורל היה חלק מסגל נבחרת צ'כיה עד גיל 21 בטורניר אליפות אירופה עד גיל 21 בשנת 2007, וערך שלוש הופעות בטורניר. ב-29 בפברואר 2012 ערך את הופעת הבכורה שלו בנבחרת צ'כיה הבוגרת, בתיקו 1-1 נגד נבחרת אירלנד במשחק ידידות. הוא נכלל בסגל נבחרת צ'כיה לטורניר יורו 2012, וערך שתי הופעות בטורניר. בסך הכל ערך 14 הופעות במדי הנבחרת. בשנת 2008 אובחן ראיטורל עם תסמונת התשישות הכרונית, ועבר טיפול במשך מספר חודשים. מחלתו חזרה בשנת 2014. ב-24 באפריל 2017 נעדר ראיטורל מאימון קבוצתו גזיאנטפספור. הוא נמצא ללא רוח חיים בביתו לאחר ששם קץ לחייו יום לפני כן. ויקטוריה פלזן אליפות צ'כיה (4): 2010/2011, 2012/2013, 2014/2015, 2015/2016 הגביע הצ'כי (1): 2009/2010 הסופר קאפ הצ'כי (2): 2011, 2015 פרנטישק ראיטורל, באתר Transfermarkt פרנטישק ראיטורל, באתר Soccerway פרנטישק ראיטורל, באתר WorldFootball.net פרנטישק ראיטורל, באתר National Football Teams פרנטישק ראיטורל, באתר FootballDatabase.eu Do Viktorie míří Rajtoral, do Baníku se vrací Varadi באתר Deník, ‏ 29 ביוני 2009 (בצ'כית) Football: Plzeň's Rajtoral sent to Hannover on loan באתר Radio Prague, ‏ 30 בינואר 2014 (באנגלית) Euro 2012: Injured midfielder Tomas Rosicky in Czech squad באתר BBC, ‏ 29 במאי 2012 (באנגלית) Czech Republic international Frantisek Rajtoral found dead after 'committing suicide' באתר דיילי טלגרף, 24 באפריל 2017 (באנגלית) Gaziantepsporlu Frantisek Rajtoral intihar etti באתר Fanatik, ‏ 24 באפריל 2017 (בטורקית)
קוואס

קְווַאס (ברוסית: квас; בפולנית: kwas chlebowy) הוא משקה מוגז, מיוצר מתסיסה של חיטה ושעורה, בעל אחוזי אלכוהול נמוכים מאוד (עד 1.2% ולרוב משמעותית פחות), צבעו חום עד שחור וטעמו מתוק עם חמיצות. קוואס משווק הן בחביות והן בבקבוקים. לפעמים מוסיפים למשקה תוספות כדי לשנות את טעמו, כגון מנטה וצימוקים. המשקה נפוץ בעיקר במדינות הסלאביות המזרחיות – רוסיה, אוקראינה ובלארוס, וגם במדינות אחרות מחבר המדינות ופולין. שיווק הקוואס בישראל החל במעדניות ומרכולים לא כשרים בסוף שנות התשעים כחלק מייבוא מסיבי של מוצרי מזון ממדינות ברית המועצות לשעבר, עם העלייה בביקוש מצד עולי מדינות אלו. בשנות האלפיים אף קמו מספר יצרנים מקומיים. בספרו של שלום עליכם "מוטל בן פייסי החזן" מופיע משקה הקוואס כאחד מניסיונות ההתעשרות של אליהו, אחיו הבכור של מוטיל. אליהו שולף את המתכון להכנת קוואס מספר שהשיג, מגייס את כל משפחתו לעזור בהכנה ואת מוטיל הוא שולח עם דלי וכוס למכור את המשקה הקר לעוברים ושבים צמאים. הכול היה עולה יפה, אלמלא רצה כל אחד מבני הבית לשתות גם הוא מן המשקה המרווה, וכדי להסוות את מעשיהם, מילאו את החסר במים. אפילו זה היה עובר בשלום, כי גם קוואס מדולל עודנו מרווה, עד שאתרע מזלו של מוטיל ובמקום למלא את הנטלה מחבית המים הזכים, טבל אותה בטעות בגיגית הכביסה. כל זה מתואר גם בסרט נס בעיירה. בהלכה היהודית נוצר דיון תרבותי-הלכתי לגבי חשיבותו של הקוואס. קיימים טקסים רבים ביהדות המצריכים שתיית יין, כדוגמת קידוש, הבדלה וברכת המזון. מכיוון שלרבים מיהודי אשכנז לא היה יין כשר זמין, נהגו רבים מהם להשתמש בשיכר כתחליף ליין, פתרון שניתן לו מקום כבר בתלמוד הבבלי. המחלוקת נסובה סביב השאלה האם אפשר להגדיר את הקוואס כ'חמר מדינה': יש שהתייחסו לקוואס בתור שיכר, כך שניתן להשתמש בו להבדלה, ובאירועים מסוימים אף לקידוש. לעומת זאת רבים מפוסקי ההלכה התייחסו לקוואס כמשקה שאינו די חשוב כדי להיחשב שיכר, וקבעו שהוא 'כמו מים' מבחינת חשיבותו. קוואס, באתר אנציקלופדיה בריטניקה (באנגלית) רונית ורד, סוד הקסם של משקה הקוואס, באתר הארץ, 6 בנובמבר 2012 תלמוד בבלי, מסכת פסחים, דף ק"ז, עמוד א' משנה ברורה סימן רצו ס"ק י ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
רפלקס היונק הימי

רפלקס היונק הימי, הידוע גם בתור רפלקס הצלילה, הוא קבוצה של תגובות פיזיולוגיות לצלילה במים שגוברת על הרפלקסים ההומיאוסטטיים הבסיסיים, ונמצאת בכל החולייתנים הנושמים באוויר שנחקרו עד כה. רפלקס זה מייעל את הנשימה על ידי העדפה של העברת חמצן ללב ולמוח, ומאפשר צלילה לזמן ממושך יותר. רפלקס הצלילה מופיע בצורה חזקה ביונקים מימיים, כגון כלבי ים, לוטרות ודולפינים, ומופיע בצורה חלשה אצל בעלי חיים אחרים, כולל אצל תינוקות אנושיים עד גיל שישה חודשים (ראה שחייה בגיל הרך), וציפורים הנוהגות לצלול, כגון ברווזים ופינגווינים. הרפלקס מופיע אצל בני אדם בוגרים בצורה חלשה, אם כי בתרבויות מסוימות כמו אצל אנשי סאמה-באג'או הוא מופיע בצורה חזקה יותר. רפלקס הצלילה מופעל במיוחד על ידי קירור והרטבת הנחיריים והפנים תוך כדי עצירת נשימה, ומתקיים באמצעות עיבוד עצבי שמקורו בקולטנים הכימיים של הצוואר. השפעותיו הבולטות ביותר של הרפלקס הן על מערכת הלב וכלי הדם, הרפלקס גורם לכיווץ כלי דם היקפי, האטה בקצב הלב, הפניית דם לאיברים החיוניים כדי לחסוך בחמצן, שחרור תאי דם אדומים המאוחסנים בטחול, ובבני אדם, אי סדירות בקצב הלב. אף על פי שחיות מים פיתחו התאמות פיזיולוגיות עמוקות לשימור חמצן במהלך טבילה, רפלקסים כמו דום נשימה ומשך הזמן שלו, ברדיקרדיה, כיווץ כלי דם וחלוקה מחדש של תפוקת הלב מתרחשים גם בבעלי חיים יבשתיים כתגובה עצבית, אך השפעותיהם עמוקות יותר אצל חיות מים טבעיים. Butler, P. J.; Jones, D. R. (1997). "Physiology of diving of birds and mammals" (PDF). Physiological Reviews. 77 (3): 837–99. doi:10.1152/physrev.1997.77.3.837. PMID 9234967. Noren, S. R.; Kendall, T; Cuccurullo, V; Williams, T. M. (2012). "The dive response redefined: Underwater behavior influences cardiac variability in freely diving dolphins". Journal of Experimental Biology. 215 (Pt 16): 2735–41. doi:10.1242/jeb.069583. PMID 22837445. Ilardo, Melissa A.; Moltke, Ida; Korneliussen, Thorfinn S.; Cheng, Jade; Stern, Aaron J.; Racimo, Fernando; de Barros Damgaard, Peter; Sikora, Martin; Seguin-Orlando, Andaine (באפריל 2018). "Physiological and Genetic Adaptations to Diving in Sea Nomads". Cell. 173 (3): 569–580.e15. doi:10.1016/j.cell.2018.03.054. PMID 29677510. {{cite journal}}: (עזרה) Kinoshita, Tomoko; Nagata, Shinya; Baba, Reizo; Kohmoto, Takeshi; Iwagaki, Suketsune (ביוני 2006). "Cold-water face immersion per se elicits cardiac parasympathetic activity". Circulation Journal. 70 (6): 773–776. doi:10.1253/circj.70.773. ISSN 1346-9843. PMID 16723802. {{cite journal}}: (עזרה)
חדר וחצי

חדר וחצי הוא משחק מחשב חינמי מבית ארץ נהדרת, המבוסס על סדרת מערכונים בעל אותו שם. המשחק מפותח ומתוחזק על ידי חברת Party Poopers הישראלית. המשחק הפך לראשונה זמין לציבור ב-Google Play ב־9 בפברואר 2016. המשחק הופץ על ידי Party Poopers בסוף שנת 2016. המשחק משווק בחנויות ה-App Store וה-Google Play. המשחק בנוי מ-19 שלבים, המשחק מסופר על אדם ושמו שולי שהכלים של ביתו מתחילים לדבר. השלבים הם רנדומליים, כאשר רק מהשלב הראשון ניתן להוריד את הטוסט. במשחק יש 3 לבבות (3 הזדמנויות). במשחק יש פסילות שאם נפסלים משלב מפסידים לב, ואם מפסידים את כל 3 הלבבות השחקן נפסל. חדר וחצי, באתר www.ishim.co.il ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.